Madhara ya madawa ya kulevya
Language: Swahili | Genre: Creative_writing

MADHARA YA MADAWA YA KULEVYA 
Madawa ya kulevya ni chembe ambazo huingizwa mwilini kwa minajili ya kupunguza mawazo au kujiburudisha. Madawa ya kulevya pia huitwa mihadarati. Dawa hizi huingizwa mwilini kupitia njia mbalimbali, kuna dawa ambazo huingizwa mwilini kwa kujidunga kwa kumeza tembe au vidongo na kwa kunywa. Wengine huenda hadi kiwango cha kuvuta dawa hizo. 
Kuna aina kadha wa kadha za dawa hizi. Baadhi ya madawa haya ni pamoja na bangi, kokeini, miraa, tembe au tembo na kadhalika 
Madawa haya yana madhara mengi kwa afya ya binadamu. Madhara haya hudhuru afya ya mtu na humfanya mtu kukosa ajira. Huleta madhara kwa mtu binafsi, huleta madhara katika familia na kwa jumla, huiletea nchi yetu madhara. 
Kuanza na afya, ni nani asiyependa kuwa na buheri wa afya na salama salmini mithili ya kinogo cha mpini? Sote tunataka tuwe na siha njema wakati wote. Madawa haya humdhuru kiafya. Sana sana madawa haya yanapotumika kwa wingi, huleta madhara mengi kupindukia katika afya ya mtu. Madawa haya humfanya mtu kuenda hadi kiwango cha kupoteza fahamu au hata humfanya mtu kuyasahau mambo mengi. Iwapo sote tunaipenda afya yetu, basi tusitumie madawa hayo kwani wazee wa jadi na jadidi hawakutupaka mafuta kwenye mgongo wa chupa waliponena kinga ni bora kuliko tiba. 
Dawa hizi pia huwaletea watu wengi ukosefu wa ajira. Kazi kama zile za udaktari, uhazili, ubadisi, urubani na kadhalika hazihitaji watu ambao hulewa chakari hadi kufikia kiwango cha kubebwa hobelahobela kutoka mitaroni au kando kando ya baraste. Kama una tabia hii iliyooza na kunuka fye! basi huna budi ila tu kubaki bila ajira kwani hakuna mtu anayetaka kumwajiri mlevi kazini kwake. 
Madhara ya madawa haya huonekana dhahiri shahiri mtu anapoanza kuugua mawele ya mawele ya kiajabuajabu. Mtu huwa na uzoefu wa kutumia dawa hizi na kwa hivyo akizikosa huwa hajihisi vizuri. Mawele kama saratani ya koo, saratani ya mapafu na saratani ya mdomo husababishwa na uvutaji mwingi wa madawa haya. 
Madawa haya hayaleti madhara kwa mtu binafsi pekee ila pia kwa familia ya muadhiriwa. Familia ya muadhiriwa wa dawa za kulevya hulazimika kulipa ngwenje nyingi ili kufanikisha matibabu ya waja wao walio hali mahututi. 
Nchi pia huadhirika kwa asilimia kubwa sana kwani pesa nyingi za serikali hutumika kuwatibu waathiriwa. Fedha zingine pia hutumika kulipia bili za hospitali zilizoachwa na wagonjwa ambao hawengeweza kulipa bili hizo.
Utumiaji wa dawa hizi pia hufanya familia nyingi kusambaratika. Iwapo kati ya mume na mke mmoja ni mlevi, basi ugomvi wa kifamilia lazima utatokea kwa sababu moja au nyingine. 
Kwa kumalizia tu, madawa ya kulevya huleta utengano. Hakuna mtu anayetaka kujihusisha na mtu mlevi kwani anafahamu kuwa pia yeye atakuwa mlevi. Utumiaji wa mihadarati huathiri afya ya binadamu. Yafaa sote tujizuie na utumiaji wa madawa ya kulevya kwani tutayaathiri maisha yetu.